section_heading: Ozljeda i povratak
paragraph_text: Tijekom prve polovice 2004. godine Bolla su mučili problemi s leđima. Ti su problemi sprječavali njegove pripreme za Olimpijske Igre 2004., na kojima je ispao u četvrtzavršnici od Šveđanina Jan-Ove Waldnera. Nakon razdoblja označenog javnim kritiziranjem, Timo Boll je zabilježio pobjede na turnirima u Poljskoj, Austiji i Njemačkoj. Također je dosegnuo poluzavršnicu ITTF Pro Toura u Pekingu, gdje je ispao s rezultatom 3–4 od Ma Lina. Početkom 2005. opet su ga počela boljeti leđa, no usprkos tomu osvojio je srebrnu medalju na Svjetskom prvenstvu, i to u paru s Christianom Süßom. Nakon ispravlja sučeve pogreške u korist protivnika u šestnaestini završnice (u kojoj je ispao), dobio je nagradu za poštenu igru (Fair Play Award) od Međunarodne stolnoteniske federacije. Godina je završila dobro te je osvojio Ligu prvaka sa svojim tadašnjim klubom TTV RE-BAU Gönnernom i svjetski kup u Liègeu u Belgiji, gdje je pobijedio sva tri kineska prvoklasna igrača. 2007. godine je osvojio parove, pojedinačnu te momčadsku konkurenciju na europskom prvenstvu. Isti je uspjeh ponovio 2007. te 2010. godine.